Document ID: 31998R2490

Title and Content:
ΚΑΝΟΝΙΣΜΟΣ (ΕΚ) αριθ. 2490/98 ΤΗΣ ΕΠΙΤΡΟΠΗΣ της 18ης Νοεμβρίου 1998 για τροποποίηση του κανονισμού (ΕΚ) αριθ. 1981/98 όσον αφορά τις λεπτομέρειες εφαρμογής του κανονισμού (ΕΟΚ) αριθ. 1765/92 του Συμβουλίου σχετικά με την αγρανάπαυση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1624/98 (2), και ιδίως το άρθρο 12, Εκτιμώντας: ότι ο κανονισμός (ΕΚ) αριθ. 762/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1981/98 (4), ορίζει τις λεπτομέρειες εφαρμογής του κανονισμού (ΕΟΚ) αριθ. 1765/92 όσον αφορά την αγρανάπαυση και προβλέπει, ιδίως, ότι οι εκτάσεις οι οποίες αποσύρονται από την καλλιέργεια πρέπει να έχουν υποστεί εκμετάλλευση από τον αιτούντα, στη διάρκεια των δύο ετών που προηγούνται της αίτησης 7 ότι, με τον κανονισμό (ΕΚ) αριθ. 1981/98, ο όρος αυτός καταργείται 7 ότι, για λόγους διαφάνειας, θα πρέπει να διευκρινιστεί το πεδίο εφαρμογής της τροποποίησης αυτής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνόδου των επιτροπών διαχείρισης σιτηρών, λιπαρών ουσιών και ξηρών ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 2 του κανονισμού (ΕΚ) αριθ. 1981/98 συμπληρώνεται με το ακόλουθο κείμενο: «Εφαρμόζεται στην αγρανάπαυση η οποία πραγματοποιείται στη διάρκεια της περιόδου 1999/2000 και εξής.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 18 Σεπτεμβρίου 1998. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Νοεμβρίου 1998.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1602
5360
712
2414
2477
2443

EuroVoc IDs (Expanded): 1602
5360
712
2414
2477
2443

Dataset Source: meu

Split: train